b'\n_START_ARTICLE_\nRock N\' Roll Racing\n_START_SECTION_\nSpilbeskrivelse\n_START_PARAGRAPH_\nSelve l\xc3\xb8bene foreg\xc3\xa5r mod 2 (i 2-spillerspil) eller 3 (i 1-spillerspil) computermodstandere og ses fra fugleperspektiv. I baggrunden spilles instrumentale versioner af diverse rock- og heavy metal-sange, s\xc3\xa5som "Paranoid" af Black Sabbath, "Born to Be Wild" af Steppenwolf, og "Bad to the Bone" af George Thorogood. Ovenp\xc3\xa5 dette er en r\xc3\xa6kke lydeffekter samt en kommentator, "Loudmouth Larry", der har lagt stemme til kultkommentarer som "The race is set, the green flag drops!", eller "Shred\'s in trouble... Rip LIGHTS \'IM UP!", der afspilles p\xc3\xa5 passende tidspunkter i l\xc3\xb8bet af l\xc3\xb8bene._NEWLINE_Spilbanerne er bestr\xc3\xb8et med landminer, penge-bonusser ($1.000 for hver man m\xc3\xa5tte samle op), og bonusser der ved opsamling sikrer en at ens k\xc3\xb8ret\xc3\xb8j ikke spr\xc3\xa6nger i luften. Derudover bel\xc3\xb8nnes k\xc3\xb8rerne hver omgang med et bestemt antal miner, missiler og lignende, der taktisk kan bruges til at angribe modstanderne; man f\xc3\xa5r penge for at spr\xc3\xa6nge modstandernes k\xc3\xb8ret\xc3\xb8jer i luften._NEWLINE_Hvert l\xc3\xb8b best\xc3\xa5r af 4 omgange, og ved racets slutning bel\xc3\xb8nnes spillerne med point og penge alt efter deres placering i l\xc3\xb8bet. 400 point og $10.000 til f\xc3\xb8rtepladsvinderen, 200 point og $7.000 til nummer 2, 100 point og $4,000 til nummer 3, mens l\xc3\xb8bets taber hverken f\xc3\xa5r point eller penge._NEWLINE_Disse penge kan s\xc3\xa5 bruges til at opgradere ens k\xc3\xb8ret\xc3\xb8j, s\xc3\xa5 man eksempelvis f\xc3\xa5r flere v\xc3\xa5ben at angribe sine modspillere med, bliver mere man\xc3\xb8vredygtig eller kan k\xc3\xb8re hurtigere.'